वहीं, ढाबा, होटल, मैरिज पैलेस के संचालन के लिए जरूरी दस्तावेज जैसे ग्राम एवं नगर निवेश विभाग की अनुमति, निगम के ग्राम एवं नगर विभाग की स्वीकृति, नियमितीकरण आदि के कागज किसी भी संस्थान के पास नहीं है। सडक़ के दोनों ओर से बिना अनुमति चल रहे इन संस्थानों के कब्जों की वजह से जहां नियमों का उल्लंघन हो रहा है, वहीं यहां अवैध कारोबार का भी संचालन हो रहा है। सडक़ के दोनों ओर अवैध कब्जों की वजह से हादसों में भी इजाफा हुआ है। अवैध कब्जों से रिंगरोड के दोनों ओर रात तक असामाजिक तत्वों का भी अड्डा बनता जा रहा है, जहां रात तक महफिल सज रही है।